Ukážka z elektronickej knihy

Copyright © 2019 by Shunmyo Masuno

All rights reserved including the right of reproduction in whole or in part
in any form. No part of this book may be used or reproduced in any manner for the purpose of training artificial intelligence technologies or systems.
This work is reserved from text and data mining (Article 4(3)
Directive (EU) 2019/790).

This edition published by arrangement with Penguin Life, an imprint
of Penguin Publishing Group, a division of Penguin Random House LLC

Translation © 2026 by Jana Sliacka

Cover design © 2026 by Adrián Macho

Slovak edition © 2026 by IKAR, a.s.

Všetky práva sú vyhradené.
Nijaká časť tejto knihy sa nesmie reprodukovať, ukladať do informačných systémov ani prenášať v akejkoľvek podobe či akýmkoľvek spôsobom –
elektronicky, mechanicky, fotokopírovaním, nahrávaním alebo inak –
bez predchádzajúceho písomného súhlasu vlastníka autorských práv.

ISBN 978-80-575-0738-3

Ďalšie knihy od Šunmjóa Masuna

Umenie obyčajného života

Umenie bezstarostného života

Umenie pokojného života

Šunmjó Masuno, hlavný kňaz 450-ročného zen-budhistického chrámu v Japonsku, je autorom medzinárodných bestsellerov Umenie obyčajného života a Umenie bezstarostného života, oceňovaným dizajnérom zenových záhrad, ktoré navrhuje pre klientov po celom svete, ako aj profesorom environmentálneho dizajnu na jednej z popredných japonských umeleckých škôl. Prednášal na viacerých miestach vrátane Harvardovej postgraduálnej školy dizajnu, Cornellovej univerzity a Brownovej univerzity.

Predslov

Tí, ktorí majú silu
nechať veci plynúť, nie sú odkázaní
len na svoje osobné vzťahy.

Necítia potrebu byť neustále na sociálnych sieťach, nepíšu si nepretržite so svojimi priateľmi ani sa nezapájajú do šírenia klebiet.

Vedia, že v priateľstve nie je dôležitá kvantita, ale kvalita. Názory a činy ľudí, ktorých nepoznajú, ich nezaujímajú.

Tí, ktorí majú silu
nechať veci plynúť, dokážu zamedziť
rušivé vplyvy v práci.

Nie sú ľahko ovplyvniteľní, preto sa nezaoberajú názormi svojich spolupracovníkov. Nenechajú sa ovplyvniť nepotrebnými a nevyžiadanými informáciami.

Popremýšľajú nad tým, ako sa ich veci týkajú, urobia rozhodnutie a až potom konajú. Sú dobrí vo vytesňovaní nadbytočných informácií a vonkajších vplyvov, medzi ktoré patria napríklad reči ostatných ľudí.

Tí, ktorí majú silu
nechať veci plynúť, môžu prežiť
svoje dni v relatívnej pohode.

Neťažia ich výčitky svedomia ani nestrácajú čas premýšľaním o veciach, ktoré sa nestali. Nebičujú sa. Dokážu sa zbaviť toho, na čo nemajú vplyv, vecí, ktoré nie sú nevyhnutné, ako aj vecí, ktoré sú minulosťou.

Vedia, od čoho majú upustiť.

Vďaka tomu majú jasnú myseľ i srdce, a to im pomáha sústrediť sa na to, čo je dôležité. Minimalizovaním komplikácií môžu žiť svoj život v slobode, zdraví a pohode. Viaceré veci nemožno kontrolovať. Druhých ľudí, minulosť, budúcnosť… Nemali by ste na tom lipnúť. Nedovoľte, aby vás myšlienky na ne pohltili a obrali vás o energiu. Radšej vynaložte úsilie na to, čo môžete dosiahnuť v danej chvíli.

Zenový výrok hogedžaku hovorí, že by sme mali „nechať všetko plynúť“. Svedčí to o tom, že ak sme schopní ponechať všetkému voľný priebeh, budeme žiť život v zene.

Samozrejme, v práci, vo vzťahoch, rovnako ako aj v rôznych životných chvíľach sa dostaneme do situácií, ktoré jednoducho nemôžeme nechať tak. Ako teda rozlíšiť, čomu venovať pozornosť? V tejto knihe sa budem venovať práve takýmto otázkam.

Úprimne dúfam, že vám pomôžem naučiť sa, ako sa netrápiť a žiť svoj najlepší život v plnom zdraví a pohodlí.

Gasšo

Šunmjó Masuno

Umenie
pokojného života

Koniec ukážky